PATVIRTINTA

Koncertinės įstaigos valstybinio pučiamųjų

instrumentų orkestro „Trimitas“ vadovo

2020 m. sausio 29 d. įsakymu Nr. 1V-08

**ORKESTRO DIRIGENTO – ARANŽUOTOJO PAREIGYBĖS APRAŠYMAS**

##### **I SKYRIUS**

##### **PAREIGYBĖ**

1. Orkestro dirigentas - aranžuotojas yra specialistų grupės darbuotojas.

2. Pareigybės lygis - A2.

## **Ii skyrius**

## **SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

2. Darbuotojas, einantis šias pareigas, turi atitikti šiuos specialius reikalavimus:

2.1. turėti aukštąjį universitetinį meno studijų srities muzikos krypties išsilavinimą;

2.2. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius darbo santykius, profesionaliojo scenos meno veiklą, saugos ir sveikatos darbe bei priešgaisrinės saugos reikalavimus, būti susipažinęs su Koncertinės įstaigos valstybinio pučiamųjų instrumentų orkestro „Trimitas“ (toliau – Koncertinė įstaiga) vidaus tvarkos taisyklėmis;

2.3. turėti ne mažesnę nei 3 metų dirigavimo darbo patirtį;

2.4. gebėti savarankiškai planuoti ir organizuoti savo veiklą, mokėti valdyti, rinkti, kaupti, sisteminti, analizuoti, apibendrinti informaciją, bei sklandžiai dėstyti mintis raštu ir žodžiu;

2.5. efektyviai bendrauti ir bendradarbiauti su kolektyvo nariais ir atlikėjais.

# III SKYRIUS

# ŠIAS PAREIGAS EINANČIO DARBUOTOJO FUNKCIJOS

3. Šias pareigas einantis darbuotojas vykdo šias funkcijas:

3.1. diriguoja Orkestro atliekamus muzikos kūrinius;

3.2. aranžuoja Orkestro atliekamus muzikos kūrinius;

3.3. dalyvauja Koncertinės įstaigos bendrose orkestro repeticijose, koncertuose, renginiuose;

3.4. padeda vyriausiajam dirigentui ruošti kūrybines muzikines programas;

3.5. atsako už techninę ir meninę muzikinių kūrinių atlikimo kokybę;

3.6. laikosi darbo drausmės, laiku atvyksta į Koncertinės įstaigos orkestro repeticijas, koncertus, renginius;

3.7. vykdo kitus su funkcijomis susijusius nenuolatinio pobūdžio pavedimus tam, kad būtų pasiekti Koncertinės įstaigos tikslai;

3.8. asmeniškai atsako už patikėtas materialines vertybes.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_

(Data)